Appendiċi 2 - Analiżi tal-istrateġiji nazzjonali and investments in AI

Dan, bl-objettiv li gradwalmentjiżdied l-investiment pubbliku u privat fl-AI sa EUR 20 biljun fis-sena tul dan id-deċennju. Barra minn hekk, l-RRF tipprovdi opportunità bla preċedent għall-modernizzazzjoni tal-AI u għal investiment fl-AI biex tinkiseb tmexxija dinjija fl-iżvilupp u fl-adozzjoni ta’ teknoloġiji tal-AI bil-bniedem fiċ-ċentru, affidabbli, siguri u sostenibbli . L-UE jeħtieġ ma titlifx din l-opportunità. Dan il-Pjan Ikkoordinat juri kif il-finanzjament tal-UE, inkluż id-DEP, HE u l-RRF jistgħu jappoġġaw azzjonijiet konġunti bejn l-Istati Membri.

Iħaffu l-investimenti privati u pubbliċi li jingranaw il-finanzjament tal-UE disponibbli, pereżempju, permezz tal-programmi Ewropa Diġitali (DEP), Orizzont Ewropa (HE) u l-Faċilità għall-Irkupru u r-Reżiljenza (RRF). Il-Kummissjoni pproponiet li l-Unjoni tinvesti tal-anqas EUR 1 biljun fis-sena fl-AI mill-programmi Orizzont Ewropa u Ewropa Diġitali tul il-perjodu ta’ programmazzjoni 2021-2027. Dan il-finanzjament fil-livell tal-UE jenħtieġ jattira u jakkomuna l-investimenti biex irawwem il-kollaborazzjoni fost l-Istati Membri u jimmassimizza l-impatt billi jgħaqqad il-forzi, għax il-kisbiet huma ferm akbar jekk jiġbdu ħabel wieħed.

Nibnu tmexxija strateġika f’setturi b’impatt qawwi

-Inħaddmu l-AI għall-klima u l-ambjent (il-Kapitlu 11)

-Nużaw il-ġenerazzjoni li jmiss tal-AI biex intejbu s-saħħa (il-Kapitlu 12)

-Biex l-Ewropa tibqa’ fuq quddiem: Strateġija għar-Robotika fid-dinja tal-AI (il-Kapitlu 13)

-Nagħmlu s-settur pubbliku pijunier fl-użu tal-AI (il-Kapitlu 14)

-Napplikaw l-AI għall-infurzar tal-liġi, l-migrazzjoni u l-ażil (il-Kapitlu 15)

-Nagħmlu l-mobbiltà aktar sikura u inqas niġġiesa bl-AI (il-Kapitlu 16)

-Nappoġġaw l-AI għal agrikoltura sostenibbli (il-Kapitlu 17)

Bi qbil ma’ dan ta’ hawn fuq, ir-rieżami tal-2021 tal-Pjan Ikkoordinat jagħti ħarsa ġenerali lejn l-azzjonijiet meħudin mill-adozzjoni tal-Pjan Ikkoordinat tal-2018 u jistabbilixxi l-prospetti għall-ġejjieni bi proposti u rakkomandazzjonijiet konkreti għal azzjoni ulterjuri, filwaqt li jidentifika oqsma fejn is-sħubija bejn l-UE u l-Istati Membri hi partikolarment effettiva biex l-Ewropa ssir ċentru għall-iżvilupp u l-użu ta’ AI mill-aktar avvanzata u bil-bniedem fiċ-ċentru. Ir-rieżami tal-2021 għandu l-għan li javvanza l-objettivi ta’ hawn fuq u jipproponi 14-il qasam ta’ azzjoni konġunt interrelatat għal kollaborazzjoni bejn il-Kummissjoni Ewropea u l-Istati Membri (seba’ oqsma orizzontali u seba’ oqsma settorjali). Bħall-White Paper tal-UE tal-2020 u l-Pjan Ikkoordinat tal-2018, ir-rieżami tal-2021 tal-Pjan Ikkoordinat ma jindirizzax l-iżvilupp u l-użu tal-AI għal finijiet militari.

I.Noħolqu kundizzjonijiet abilitanti għall-iżvilupp u l-adozzjoni tal-AI

Biex nappoġġaw l-iżvilupp u l-adozzjoni tal-AI u nilħqu l-objettivi ta’ dan il-Pjan Ikkoordinat, hemm bżonn bosta kundizzjonijiet abilitanti. L-ewwel waħda hi qafas xieraq ta’ governanza u koordinazzjoni. B’qafas ta’ governanza u koordinazzjoni effiċjenti u li jiffunzjona sew, nistgħu nibnu ekonomiji ta’ skala, nimminimizzaw il-kostijiet tal-informazzjoni u tat-tranżazzjonijiet, u niffaċilitaw is-sinerġiji fost l-Istati Membri. It-tieni kundizzjoni abilitanti hi d-data. Ħafna drabi, l-iżvilupp tat-teknoloġiji tal-AI ikun jeħtieġ settijiet tad-data kbar, ta’ kwalità għolja, siguri u robusti. Għalhekk, hu importanti li niżguraw il-moviment tad-data fl-UE, mas-sħab kummerċjali tagħna u fis-setturi kollha, f’konformità mal-acquis tal-UE, inkluż ir-Regolament Ġenerali dwar il-Protezzjoni tad-Data fejn tidħol id-data personali u l-impenji internazzjonali tal-Unjoni. It-tielet hi l-infrastruttura tal-komputazzjoni. Din l-infrastruttura neħtiġuha biex naħżnu, nanalizzaw u nipproċessaw il-volumi dejjem akbar tad-data. Min-naħa tagħha, din teħtieġ żviluppi u approċċi ġodda biex jiżdiedu l-kapaċitajiet tal-computing, eż. tas-semikondutturi, biex l-algoritmi tal-AI ikunu jistgħu jaħżnu, iħaddmu u jittestjaw id-data. Flimkien, dawn it-tliet fatturi joħolqu kundizzjonijiet abilitanti mifruxin biex it-teknoloġiji tal-AI jirnexxu fl-UE.

Għaldaqstant, biex jinħolqu dawn il-kundizzjonijiet abilitanti għall-iżvilupp u l-adozzjoni tal-AI, u tisaħħaħ il-kooperazzjoni fost l-Istati Membri, u bejn l-Istati Membri u l-Kummissjoni Ewropea, ir-rieżami jipproponi enfasi fuq tliet azzjonijiet ewlenin: nibnu qafas ta’ governanza għal kisba, ġbir u kondiviżjoni effettivi ta’ informazzjoni intuwittiva dwar il-politika dwar l-AI; nisfruttaw il-potenzjal tad-data biex jintlaħaq il-potenzjal sħiħ tagħha; inrawmu infrastruttura kritika tal-komputazzjoni li tappoġġa l-bini tal-kapaċitajiet u ttejjeb l-iżvilupp tal-AI.

1.Niksbu, nakkomunaw, u nikkondividu informazzjoni intwittiva dwar politiki

L-għarfien hu kruċjali. Il-kondiviżjoni tal-għarfien u tal-informazzjoni intwittiva dwar il-politika, u l-koordinazzjoni tal-azzjonijiet ta’ politika u tal-investimenti f’qasam li qed jiżviluppa b’mod rapidu bħall-AI jistgħu jipprovdu vantaġġ kompetittiv importanti. Għal din ir-raġuni, fil-Pjan Ikkoordinat tal-2018, l-Istati Membri u l-Kummissjoni qablu dwar mekkaniżmu ta’ governanza għal ħidma konġunta u pproponew żewġ settijiet ta’ azzjonijiet li jibnu informazzjoni intwittiva dwar il-politika u jiżviluppaw sinerġiji. L-Istati Membri tħeġġew jistabbilixxu strateġiji jew programmi nazzjonali dwar l-AI (jew iżidu dimensjoni tal-AI ma’ strateġiji u ma’ programmi nazzjonali rilevanti oħrajn) u jikkondividuhom ma’ xulxin u mal-Kummissjoni; u l-Kummissjoni wiegħdet li timmonitorja l-iżviluppi u timmobilizza l-għarfien espert.

1.1. Nimmassimizzaw il-vantaġġi tal-istrateġiji nazzjonali u nħaffu l-azzjonijiet proposti

Ħarsa ġenerali lejn l-azzjonijiet meħudin

L-Istati Membri kollha għamlu sforzi sostanzjali biex jiżviluppaw strateġiji nazzjonali dwar l-AI jew biex jinkludu dimensjoni tal-AI fl-istrateġiji u l-programmi eżistenti tagħhom . L-adozzjoni tal-istrateġiji nazzjonali ffaċilitat riflessjoni strutturata tal-prijoritajiet u l-objettivi għall-iżvilupp u l-adozzjoni tal-AI, u bdiet dibattitu pubbliku usa’ f’ħafna Stati Membri. L-iskambju tal-informazzjoni dwar l-istrateġiji nazzjonali kkontribwixxa wkoll għal djalogu strutturat bejn l-Istati Membri u l-Kummissjoni.

Skont l-analiżi tal-istrateġiji nazzjonali, l-adozzjoni tal-istrateġiji nazzjonali kienet l-ewwel pass importanti biex jiġi ffaċilitat u integrat l-isforz Ewropew dwar l-AI. Dan il-proċess għen biex jiġu identifikati s-setturi ta’ prijorità għal azzjonijiet konġunti, ipprovda mmappjar solidu tal-prijoritajiet ewlenin tal-investiment ippjanati mill-Istati Membri u indika l-passi possibbli għal proġetti komuni bejn diversi pajjiżi u għal attivitajiet konġunti.

Prospetti għall-ġejjieni